cyanic-selkie/wikianc huggingface dataset:
Jonibeki Murod
Musiqi karyerası
Tacikistanın aparıcı müğənniləri ilə birlikdə: Nigina Amonkulova, Şəbnəmi Surayo, Fərzonay Xurshed, Mehrnigori Rüstəm, Damirbek Olimov, Conibeki Murod (“Müasir gəlin” mahnısı ilə) YouTube reytinqinə görə Tamoshow Music Awards - 2017-nin qalibi olub. Tacikistan musiqisinin bu nüfuzlu mükafatı uğrunda 9 nominasiya üzrə 45 iddiaçı mübarizə aparıb.
Aleksandr Bezobrazov
Həyatı və fəaliyyəti
Bezobrazovun natiqliq bacarıqları onu bütün konsessiyaçı qrupun sözçüsünə çevirmiş və bu qrup Bezobrazov dairəsi kimi tanınmağa başlamışdır. Taxta konsessiyası üçün təklif olunan plan maliyyə naziri Sergey Vitte tərəfindən müsbət qarşılanmasa da, 1902-ci ildə çar planı təsdiqləmiş və Bezobrazovu Şərqi Asiyaya göndərmişdir. Rusiyaya qayıtdıqdan sonra dövlət katibi olmuş və 1903-cü ilin mayında Yalu Çayı Taxta Konsessiyaları adlı müəssisəsi çarın tam dəstəyini qazanmışdır.
İsveç gerbi
Variantları
İsveçin gerbinin istifadəsi ilk dəfə 1908-ci il qanunu ilə qüvvəyə minmişdir. Bu qanun gerbin "böyük" və "kiçik" versiyası arasındakı fərqləri də rəsmi olaraq kodlaşdırır.
Baqayevski rayonu
Tarix
Rayon 1924-cü ildə qurulur. 1929-cu ildə ləğv edilir, ərazi Meçetinski və Novoçerkasski rayonlarına verilir. 1935-ci ildə yenidən qurulur, 1963-cü ildə yenidən ləğv edilir, ərazi Semikarakorsk rayonuna birləşdirilir. 1964-cü ildə Semikarakorski və Azov rayonlarının ərazisinin bir hissəsi hesabına rayon yenidən qurulur. 1978-ci ildə ərazinin bir hissəsi rayondan yeni təşkil olunmuş Vesyolovski rayonuna verilir.
Görməli yerləri
Baqayevskaya kəndindəki Müqəddəs Nikolay Kilsəsi. Kilsə 1993-cü ildən bəri yenidən qurulmuşdur;
Tolik
Həyatı
1986-cı ildə Bakı şəhəri, Suraxanı rayonu, Qaraçuxur qəsəbəsi 141 nömrəli məktəbin 1-ci sinfinə daxil olur. Daha sonra orta təhsilini 146 nömrəli məktəbdə davam etdirir.
Karyerası
Gəncədə Heydər Əliyevin doğum günü münasibətilə baş tutmuş konsertin təşkilatçısı olub. Həmin konsertdə Türkiyənin tanınmış müğənniləri Fərhad Köçər, Mustafa Ceceli və Hadisə çıxış edib.
Təşkil etdiyi konsertlər
Mənbə
Hebrid adaları
Təsviri
Hebrid adaları 500-ə yaxın qayalı, əsasən hündür adalardan ibarət geniş səpələnmiş qrupdur, onlardan 100-ə yaxını məskunlaşıb. Səthinin sahəsi təxminən 7,2 min km²-dir, bunun təxminən 1,6 min km²-ni göllər tutur. Adaların səthinin çox hissəsini qayalı və ya bataqlıq düzənliklər (torf bataqlıqları) təşkil edir. 1009 m-ə qədər alçaq dağlar (Skay adasındakı Kullin-Hils dağı), həmçinin lava sahələri və qədim buzlaşmanın izləri (troqlar, karrlar) var.
Blanet
Etimologiyası
Yaponiyanın Kaqoşima Universitetindən Keiiçi Vadanın rəhbərlik etdiyi komanda bu adı qara dəlik planetlərinə verib. Söz qara dəlik və planetin portmantosudur.
Pesçanokopski rayonu
İqtisadiyyat
Rayonun kənd təsərrüfatı müəssisələri dənli bitkilər, paxlalı bitkilər və yağlı bitkilərin becərilməsi, heyvandarlıq məhsullarının istehsalı üzrə ixtisaslaşmışdır. Onların əsasında yerli emal sənayesi, süd zavodları, dəyirmanlar, günəbaxan yağı və kolbasa istehsalı sexləri inkişaf edir.
Allahşükür Paşazadə
Üzvü olduğu təşkilatlar
Ümumdünya İslam Konqresinin idarə heyətinin, Avrasiyanın İslam Şurasının idarə heyətinin və bir sıra başqa beynəlxalq təşkilatların üzvüdür. 1992-ci ildə Qafqaz Xalqları Ali Dini Şurasının sədri (2003-cü ildən ömürlük), 2004-cü ildə Müstəqil Dövlətlər Birliyinin Dinlərarası Şurasının həmsədri, 2009-cu ildə MDB müsəlmanları Məşvərət Şurasının sədri seçilib. "Müstəqil Dövlətlər Birliyi Dinlərarası Şurası"nın həmsədri, "Katolik-Pravoslav məzhəblərarası əlaqələr komissiyası"nın üzvü (2006), UNESCO yanında Din Xadimlərinin Yüksək Səviyyəli Məşvərət qrupunun üzvü (2009), BMT Dinlərarası Məşvərət Şurasının üzvü, Ümumdünya İslam Konqresi, Ümumdünya Xalq Rəhbərliyi, Ümumdünya Sülh Şurası, Avrasiya İslam Şurası, "Vicdana çağırış" Beynəlxalq Fondu və bir sıra digər nüfuzlu beynəlxalq təşkilatların rəyasət heyətlərinin üzvü, Azərbaycan Respublikası Prezidenti yanında Əfv Komissiyasının üzvü, İordaniya İslam Mədəniyyəti Kral Akademiyasının müxbir üzvü (1986) və həqiqi üzvü (2001), Beynəlxalq Fiqh Akademiyasının həqiqi üzvü, Beynəlxalq Fiqh Təşkilatının təsisçilərindən biri (2008), Müstəqil Dövlətlər Birliyi müsəlman dini liderlərinin Məşvərət Şurasının sədridir (2009)
Fehmi Koç
Fehmi Koç (28 avqust 2003-cü ildə Antalyada anadan olub) — Türkiyə Super Liqası təmsilçilərindən olan Antalyaspor klubunda yarımmüdafiəçi kimi çıxış edən peşəkar Türkiyəli futbolçudur.
Tamerlan Əliyev (əsgər)
Tamerlan İqrar oğlu Əliyev (3 yanvar 2002; Ufa şəhəri, Rusiya Federasiyası — 1 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Əzimcan Əskərov
Beynəlxalq diqqət
8 mart 2011-ci ildə "People In Need" Əskərova "insan hüquqları, demokratiya və siyasi konfliktlərin qeyri-zorakı həll yollarının önə çıxarılması uğrunda mübarizəyə görə" Homo Homini mükafatını verdi. Həbsdən yazdığı qəbul nitqində Əskərov belə cavab verdi: "Mən uşaq kimi ağladım. Ürəyimdəki sevinci ifadə edəcək söz yoxdu. Çox əzab, işgəncə və təhqirdən sonra bir daha ədalət və insan hüquqları üçün mübarizə aparmağın yüksək sosial dəyərini anladım!"
Mikayıl Bağırov
Bağırov Mikayıl Kazım oğlu  (1934, Naxçıvan şəhəri) — texnika elmləri doktoru.
Con Pirpont Morqan
Həyatı
Con Pirpont Morqan (1837–1913) "hava satıcısı" kimi tanınmış bu şəxs, məşhur maliyyəçi, Corc Pibodinin ortağı Cunius Spenser Morqanın ailəsində doğulmuşdur. Morqanların vaxtilə Yamayka qubernatoru olmuş ingilis dəniz qulduru Henri Morqanın nəslindən olması da maraqlı tarixi faktdır.
N.E.Bauman adına Kazan Dövlət Baytarlıq Tibb Akademiyası
Akademiya inqilabdan əvvəlki dövrdə (1878–1917) 2317 mütəxəssis, 1918–1992-ci illərdə 12095 baytar həkim və 4.467 zootexnik yetişdirir və İxtisasartırma Fakültəsində ildə təxminən 600 nəfər təhsil alır.
Akademiya mütəxəssislərin hazırlanmasına, elmin inkişafına və istehsalın təbliğinə verdiyi mühüm töhfələrə görə 1973-cü ildə Lenin ordeni ilə təltif edildi.
Gömrük
Gömrük— sərhəd ticarətinə nəzarət edən orqan.
Alam
Alam və ya Alamos — Azərbaycanda qədim yaşayış məntəqəsi. II əsrdə yaşamış yunan coğrafiyaşünası Ptolemeyin "Coğrafi təlimnamə" əsərində Alban çayı (Samurçay) ilə Kas çayı (Qusarçay) arasında olduğu göstərilmişdir. Yeri müəyyənləşdirilməmişdir. Bəzi tədqiqatçılar Alamı indiki Xaçmaz rayonunun Yalama kəndi ilə əlaqələndirirlər.
Rzalar
Rzalar — Azərbaycan Respublikasının Ağdam rayonunun Qaradağlı kənd inzibati ərazi dairəsində kənd.
Durğunluq dövrü
Ədəbiyyat
Müharibə mövzusunda yazan yazıçılar arasında ən məşhuru əvvəlki kimi Konstantin Simonov qalır, o "Dirilər və ölülər" trilogiyasını yazmaqda davam edir. Romanın ikinci və üçüncü hissələri – "Heç kim əsgər doğulmur" (1964) və "Son yay" (1970) işıq üzü görür. Müharibə haqqında ədəbiyyatda Y.V.Bondarevin ("Hərarətli qar" 1969), B.L.Vasilyevin ("Burada üfüqlər sakitdir" 1969) böyük əməyi olmuşdur. Lakin heç də yazıçıların hamısı əsərlərini maneəsiz şəkildə nəşr etdirmək imkanına malik deyildi. "durğunluq" dövründə yazılmış əsərlərin əksəriyyəti yalnız "Yenidənqurma" illərində işıq üzü gördü. Durğunluq illərində sovet mətbuatı artıq Aleksandr Soljenitsının əsərlərini çap etmişdi. Onun əsərləri xaricdə çap edilir. Bu, sovet rəhbərliyini olduqca əsəbiləşdirirdi. 1969-cu ildə onu Yazıçılar İttifaqından xaric edirlər. Xaricdə dərc edilmiş "QULAQ arxipelaqı" romanına görə 1970-ci ildə yazıçı Nobel mükafatına layiq görüldüyündən, onu ölkədən qovurlar.
Türkiyə böyükşəhər bələdiyyələri siyahısı
Tarixçə
thumb|Vilayətlərin böyükşəhər bələdiyyəsi statusu alma tarixləri|250px Böyükşəhər bələdiyyələri 1982-ci il konstitusiyasının 127-ci maddəsinə əsasən "böyük yaşayış məntəqələrində xüsusi idarəetmə formaları qurula bilər" maddəsi əsasında qurulmağa başlamışdır. İlk böyükşəhər bələdiyyələri 1984-cü ilin yanvarında 2972 saylı qanunla qüvvəyə minmiş və mart ayında çıxarılan 195 saylı fərman-qanuna əsasən üç böyük şəhərdə qurulmuşdur. Bu üç şəhər, İstanbul, Ankara və İzmir olmuşdur. 1986-1988-ci illər ərzində daha beş böyükşəhər bələdiyyəsi quruldu. 1986-cı ildə 3306 saylı qanun ilə Bursa, 3391 saylı qanun ilə Qaziantep, 3398 saylı qanun ilə Konya, 3399 saylı qanun ilə Kayseriyə böyükşəhər statusu verilmişdir. Türkiyədə yüksək əhali artımı və şəhərləşmə olduğu üçün şəhər əhalisində böyük artım baş verdi. 1993-cü ilə qədər daha yeddi yeni böyükşəhər bələdiyyəsi quruldu. Bu yeddi böyük şəhər: Antalya, Diyarbəkir, Əskişəhər, Ərzurum, Mersin, Kocaeli və Samsun olmuşdur. 2012-ci ildə çıxarılan 6360 saylı qanunla, böyükşəhər bələdiyyəsi sərhədləri üçün yeni meyarlar təyin edildi. Bu meyarlara əsasən böyük şəhər meyarlarından biri olan əhali sayı 750.000-ə endirildi. Bu qanunla böyük şəhər bələdiyyələrinin məsuliyyət bölgələri vilayət inzibati sərhədlərinə qədər genişləndirilmiş və ona bağlı olan bütün bölgələr böyükşəhər bələdiyyəsi məsuliyyətinə verilmişdir. Dövrün baş naziri Rəcəb Tayyib Ərdoğan, 2011-ci ilin may ayında Qəhrəmanmaraşda baş tutan mitinqində 750.000-dən çox əhalisi olan böyük şəhərlərin inşası haqqında qanun layihəsi hazırladıqlarını bildirdi. 12 noyabr 2012 tarixində Böyükşəhər Qanun layihəsi Baş Məclisdə qəbul edilmişdir. Bu qəbul edilən qanun layihəsilə birlikdə Şanlıurfa, Hatay, Manisa, Balıkəsir, Qəhrəmanmaraş, Van, Aydın, Dənizli, Təkirdağ, Muğla, Mardin, Malatya, Trabzon və Ordu böyükşəhər statusu əldə etmişdir.
Bayquş gələndə… (film, 1978)
Rollarda
Emin Qafarzadə — Tahir Fikrət Məmmədov — Vasif Həsənağa Turabov — Rəşid Gülşən Qurbanova — Ədilə Firəngiz Şərifova — nənə İsmayıl Osmanlı — Şahlarbəy Vidadi Əliyev — Kamil Sevil Rəsulova — Nailə S. Süleymanova — Xanımana Yaşar Nuri — həkim
Qaradağlı (Qaradağlı, Ağdam)
Əhalisi
1977 ilin məlumatına görə kəndin 1559 nəfər əhalisi olmuşdur. 2018 ilin məlumatına görə Qaradağlı sovetliyində 6818 nəfər əhali qeydiyyatda olmuşdur. Ağdam şəhəri işğal olunandan sonra, Qaradağlı kəndində çoxlu qaçqın məskunlaşıb.
Təhsili
Kəndin tam orta məktəbi, musiqi məktəbi,uşaq bağçası var.
Adi qarquşu
Təsviri
Quş kiçik bir ölçüyə malikdir, lakin sərçədən daha böyükdür. Başının üst hissəsi, dimdiyi və göz ətrafı — qaradır. İri lələk və quyruq lələkləri də mavi metallik rənglidir. Bel və quruq altı ağ rənglidir. Bel hissəsi, çiyin və boynu bozdur. Yanaqlar, boynun aşağı hissəsi, qarın və yanları qırmızıdır. Alt gövdənin rəng və tonlarının intensivliyi yarımnövlər və fərdi xüsusiyyətlərdən asılıdır. Dişilərin boyun ardı və çiyinləri bozdur. Belləri qəhvəyidir. Alt yanaqları, boyun, qarın və tərəflər boz-qəhvəyidir. Lələkləri əsasən oxra-qəhvəyi rənglidir. Yetkin və yaşlılardakı kimi "qara qapaq", orada cücələrin başında da olur. thumb|İngiltərənin [[Surrey qraflığında lentə alınmış qarquşu səsi]]
Evoğlu (Ağdam)
Evoğlu — Azərbaycan Respublikasının Ağdam rayonunun Qaradağlı kənd inzibati ərazi dairəsində kənd.
Aslan Rüstəmov
Həyatı
Aslan Rüstəmov 23 sentyabr 1932-ci ildə Bakı şəhərində anadan olmuşdur. O, Ə.Əzimzadə adına Rəssamlıq məktəbini, Stroqonov adına Moskva Dövlət Rəssamlıq İnstitutunu bitirmişdir. Aslan Rüstəmov 1962-ci ildən Azərbaycan Rəssamlar İttifaqının üzvüdür. Heykəltaraşın iki fərdi yaradıcılıq sərgisi keçirilmişdir. Aslan Rüstəmov Azərbaycanda medal incəsənətinin banilərindən biridir. O, 1979-cu ildə Macarıstanda medal simpoziumunun iştirakçısıdır. Aslan Rüstəmov 1958-ci ildən etibarən Albert Mustafayev və Qorxmaz Sücəddinovla birlikdə "Əjdahanı öldürən Bəhram Gur" fəvvarəsinin layihəsini hazırlamışdır. Heykəltaraş Şamaxıda Seyid Əzim Şirvaninin qranit monumenti, Ulyanovsk və Almaniyada Nəriman Nərimanovun abidəsinin (1977) Bakıda Ukrayna dairəsində yerləşən Heydər Əliyevin abidəsi, Xocalı qurbanlarına ucaldılmış monument, bəstəkar Vasif Adıgözəlovun abidəsinin müəllifidir. Aslan Rüstəmov 1963-cü ildən Beynəlxalq Byennal, simpoziumların, beynəlxalq qrup sərgilərin iştirakçısıdır. Onun əsərləri, Moskva, Gürcüstan, Almaniya, İtaliya, Çexoslavakiya,Türkiyə və Azərbaycanda nümayiş edilmişdir.
Fuad Hacıyev (rektor)
Həyatı
27 yanvar 1962-ci ildə Qazax rayonunun Daş Salahlı kəndində anadan olub. 1979-cu ildə 1 nömrəli kənd orta məktəbini bitirib. 1984-cü ildə M.V.Lomonosov adına Odessa Yeyinti Sənayesi Texnologiyası İnstitutunu fərqlənmə diplomu ilə bitirib və “Mühəndis-texnoloq” ixtisasına yiyələnib. 1994-cü ildə ali siyasi təhsil alıb – Bakı Sosial İdarəetmə və Politologiya İnstitutunu (hazırkı Azərbaycan Respublikasının Prezidenti yanında Dövlət İdarəçilik Akademiyası) fərqlənmə diplomu ilə bitirib və “politoloq” ixtisasına yiyələnib.
Karyerası
Aparat rəhbəri işlədiyi müddətdə Bakı da keçirilən bir sıra mötəbər yarışların, xüsusən Avropa Oyunlarının təşkili işlərində xidmətləri olub.
Alman-Sovet Sərhəd müqaviləsi
Alman-Sovet Sərhəd müqaviləsi — 23 avqustda Molotov-Ribbentrop paktının ikinci bir əlavə protokolu idi. 28 sentyabr 1939-cu ildə Polşanın birgə işğalı və işğalından sonra Nasist Almaniyası və Sovet İttifaqı tərəfindən dəyişdirilən gizli bir hökm idi. İosif Stalinin iştirakı ilə, müvafiq olaraq, Almaniyanın və Sovet İttifaqının xarici işlər nazirləri tərəfindən İoahim fon Ribbentrop və Vyaçeslav Molotov tərəfindən imzalanmışdır.
Gizli məqalələr
Polşaya qərb istilası zamanı Alman Wehrmacht, Lublin Voivodeship və şərqdə Varşava Voivodeziya - Molotov-Ribbentrop Paktına görə Sovetlərin təsir dairəsində olan ərazilərə nəzarət etdi. Sovet İttifaqını bu "itkiyə" görə kompensasiya etmək üçün, müqavilənin gizli qoşulması Liviyanı, bəzən Suwałki Üçbucağı kimi tanınan kiçik bir ərazi istisna olmaqla, Sovet təsir dairəsinə köçürdü. Bu köçürmədən sonra Sovet İttifaqı Litvaya ultimatum verdi, 15 iyun 1940-cı ildə işğal etdi və Litva SSR-ni qurdu.
Vaqif Yusifli
Həyatı
1968-ci ildən dövri mətbuatda çıxış edir. Universiteti bitirdikdən sonra üç il (1972-1975) Masallı rayonunda, orta məktəblərdə dil-ədəbiyyat müəllimi işləmişdir.
Mükafatları
Respublikanın Əməkdar Mədəniyyət işçisi fəxri adına layiq görülmüşdür (2003). Beynəlxalq Rəsul Rza mükafatı və Məmməd Araz ədəbi mükafatı laureatıdır.
Rəşid Özbəyov
Rəşid Yaqub oğlu Özbəyov — Sovet və Azərbaycan futbolçusu və futbol məşqçisi.
Həyatı
Yarışlardan sonra “Neftçi”nin məşqçiləri qalib komandanın üzvlərindən Rəşid Özbəyovu, Səməd Qurbanovu, Rasim Axtyamovu və Nikolay Lyoqsini öz klublarını dəvət ediblər. Sözsüz ki, baş məşqçi Ələkbər Məmmədov əvvəlcə onları əvəzedicilərin yarışında sınaqdan keçirib. 1972-ci ildə baş məşqçi Rəşidi yalnız bir dəfə əsas heyətdə meydana buraxıb. Bu iyulun 11-də Dnepropetrovskda olub. O, yerli “Dnepr” ilə oyunun ikinci hissəsində Nadir Eynullayevi əvəz edib. Həmin il güclülər dəstəsini tərk edib. “Neftçi” dörd il birinci dəstədə çıxış etdikdən sonra 1977-ci ildə yenidən güclülər dəstəsinə qayıdıb.
Rəşid SSRİ çempionatında ilk qolunu isə 1979-cu il oktyabrın 22-də Moskvanın “Lokomotiv” komandasının qapısından keçirib. Bu oyunda “Neftçi” 2:0 hesabı ilə qələbə qazanıb. Üçüncü qələbə topunu Rəşid 1982-ci il aprelin 6-da Xarkovun “Metallist” komandasının qapısına vurub.
“Gəncə” komandasında baş məşqçi köməkçisi işləyərkən komanda iki dəfə Azərbaycan çempionu adını qazandı, bir dəfə isə ölkə kubokunun sahibi oldu. Gəncə futbolçuları iki dəfə çempionlar liqasında, bir dəfə UEFA kuboku uğrunda turnirdə Azərbaycanı təmsil etdilər.
Ulan-Ude Aviasiya Zavodu
alt=Dmitry Medvedev in Buryatia August 2009-3.jpg|thumb|238x238px|[[Dmitri Medvedyev|Dimitri Medvedev Ulan-Ude Aviasiya Zavoduna baş çəkərkən. 2009-cu ilin avqustu. ]] Ulan-Ude Aviasiya Zavodu (rus: Улан-Удэнский авиационный завод, Ulan-Udėnskij aviacionný zavod) Rusiya da Buratiya Respublikası nın Ulan-Ude şəhərində yerləşir. Təyyarə və helikopter istehsalı üzrə ixtisaslaşmışdır.
Zavod 1939-cu ildə I-16 döyüş və Tupolev SB bombardmançı təyyarələrini istehsal etmək məqsədilə yaradılıb. II Dünya müharibəsi ərzində bu zavod La-5 və La-7 döyüş təyyarələrini istehsal etmişdir. 1956-cı ildən etibarən zavod helikopter istehsalına başlamış, 1970-ci ildən isə Mil Mi-8 helikopterlərinin istehsalını həyata keçirmişdir. Burada ümumilikdə 4000-dən çox Mi-8 helikopteri istehsal olunub.
Akademik Vernadski (Antarktika stansiyası)
Vordi evi
Tarixi əlamətdar hadisəni xatırlamaq üçün 19 May 1995-ci ildə Qış Adasında Vordi Evi bərpa edilərək 62 saylı tarixi abidə olaraq təyin edildi. Faraday baza kompleksi Ukraynaya verildikdən sonra, Vernadski baza heyəti müvəqqəti olaraq Vordi Evinə nəzarət etməyə davam etdi.
Məmuniyə
Məmuniyə — İranın Mərkəzi ostanının Zərəndiyə şəhristanının Mərkəzi bəxşində şəhər. 2006-cı il əhalinin siyahıya alınmasına əsasən, şəhərin əhalisi 17,337 nəfər və 4,672 ailədən ibarət idi.
Lipizan atı
Xüsusiyyətləri
Adətən çox gec böyüyürlər və digər cisnlərdən uzun müddətə aktiv şəkildə yaşayırlar.
La Santisima Trinidad de Parana
La Santisima Trinidad de Parana Paraqvaydakı köhnə Yezuitlərin yaşayış məntəqələrindən biridir. Trinidad 17-18 əsrlərdə Cənubi Amerikanın müxtəlif bölgələrində, məsələn Braziliya, Argentina və Paraqvay kimi missionerlər tərəfindən qurulan bir çox Yezuit qəsəbələrinin kiçik koloniyalarına bir nümunədir. Bu missiyalar müntəzəm İspan müstəmləkə həyatı xaricində mövcud olan yerli əhalini xristian inancı ilə birləşdirən, özünü təmin edən cəmiyyətlər yaratdı.
Paraqvayın cənubunu və Argentinanın şimalını əhatə edən Paragan çayı bölgəsindəki son Yezuit yaşayış məntəqələrindən biri olan La Santisima Trinidad de Parana yalnız yerli sakinlər tərəfindən "Trinidad xarabalıqları" adlanır. Həm də bugünkü tarixi məkanların ən əlçatan və ən çox ziyarət edilən yeridir. Bugünkü Encarnación şəhərinin yaxınlığında yerləşən Trinidad 1706-cı ildə qurulmuşdur və mərkəzi iclas plazası, böyük bir kilsə, iclas otağı, məktəb, bir neçə atelye, muzey və evlilik və digər yığıncaqlar kimi qeydlərin çox olduğu yerlilər üçün bir yaşayış binası ilə tamamlandı.
Qalisiya sarışını
Qalisiya sarışını (Rubia galega; Rubia gallega) — İspaniyanın Qalisiya bölgəsinə xas olan inək cinsi. Adını yer aldığı bölgədən və rəngindən alan bu cins sarı və qırmızı rənglə yanaşı başqa rənglərdə də ola bilir.
Baskervillərin iti
Məzmun
Dünyada illər boyu detektiv janrda mötəbər mövqe tutan Artur Konan Doylun “Baskervillərin iti” romanının süjet xəttini – varis Çarlz Baskervilin müəmmalı ölümü təşkil edir. Bu cinayət barədə, İngiltərənin Devonşir qraflığının Qrimpen kilsəsinin həkimi Ceyms Mortimer Şerlok Holmsa xəbər verir. Məşhur xəfiyyə Şerlok Holms və onun dostu, həm də köməkçisi, doktor Uotson bu qətl hadisəsini tədqiq edirlər. Hadisələr – 1889-cu ilin sentyabr-oktyabr aylarında baş verir…
Bulukta çayı
Axını
Çay öz başlanğıcını Sals-Manıç cərgəsinin şimal hissəsindən götürür. İnzibati cəhətdən Rostov vilayətinin Remontnenski rayonu, Denisovski qəsəbəsi ərazisindən başlayır. İlk əvvəl çay şimal istiqamətdə axır. Novoprivolnı qəsəbəsi qəsəbəsi yaxınlığında şimal-şərqə istiqamətlənir. İki böyük qola bölünərək iki axarla axır. Sal çayına sol istiqamətdən tökülür. Sal çayının mənsəbinə 750 km qalmış ona tökülür. Mənsəb Volnı xutoru yaxınlığında yerləşir.
Suriya Milli Şurası
Suriya Milli Şurası — Suriya müxalifətinin yaratdığı təşkilat
Bizi bağışlayın (film, 1979)
Məzmun
Filmdə çox aktual mənəvi-etik məsələyə toxunulur. Burada müasir həyatımızdan, adamlar arasında mürəkkəb və bəzən təzadlı münasibətlərdən, nəsillərin əlaqəsindən və gənclik ideallarına sədaqətdən danışılır. İnsan haradan harayadək yüksəlməsində xidməti olan bəzi insanları, xüsusən də həyata və elmə dair təməl bilikləri aldığı müəllimləri unudur. Müəllim isə şöhrətlənən şagirdlərini unutmur.
Ətraf mühitə təsir vasitələrindən hərbi və ya başqa bir düşmən istifadəsinin qadağan edilməsi haqqında Konvensiya
Tarixi
Müqavilə çərçivəsində iştirakçılar təbiətə yaradıcı təsir və ətraf mühitin dinc istifadəsi sahəsindəki işlər barədə elmi və texniki məlumat mübadiləsində əməkdaşlıq etməyi öhdələrinə götürürlər. Konvensiya konstruktiv məqsədlər üçün təbii proseslərə təsirində maneə yaratmır, lakin müddəalarına bütün iştirakçı dövlətlər tərəfindən ciddi şəkildə əməl olunmasını təmin etmək üçün bir sıra sərt tədbirləri nəzərdə tutur. Konvensiyanın müddəalarının pozulması barədə məlumat varsa, istənilən dövlət birbaşa BMT Təhlükəsizlik Şurasına şikayət etmək hüququna malikdir. Bundan əlavə, hər hansı bir iştirakçı ölkənin ətraf mühitdəki şübhəli hadisələrin faktiki hallarını aydınlaşdırmaq və qiymətləndirmək üçün bir aydan gec olmayaraq toplanmalı olan bir Mütəxəssis Məşvərət Komitəsinin çağırılması üçün BMT Baş Katibinə rəsmi bir müraciət göndərmək hüququ vardır.
Kral körpüsü (Paris)
Kral körpüsü (Pont Royal) — Parisdə yerləşən və Sena çayı uzərindən keçən fransız körpüsüdür. Pont Neuf və Pont Marie'dən sonra şəhərin ən qədim üçüncü körpüsüdür. Bu abidə 11 may 1939 tarixdən bəri tarixi abidə kimi təsnif edilmişdir.
1689-cu ildə Kral Körpüsü
1852-ci ildə, keçidi rahatlaşdırmaq üçün mərkəzi arkanın divarının qalınlığı azaldıldı.
David Rabinoviç
David Rabinoviç — Neptunxarici cisimlərin kəşfi üzrə tədqiqatlar aparan komandanın üzvü olan amerikan astronom.
Karyerası
David Rabinoviç Yerə yaxın və Koyper qurşağında yerləşən kosmik cisimlərin öyrənilməsi üçün proqram və kameraların təkmilləşdirilməsi üçün işlər görmüş və nəticədə ölçüsü 1 km-dən daha böyük olan cisimləri müşahidə etməyə imkan yaranmışdır. Bununla yanaşı, onun fəaliyyəti nəticəsində kvazar və ifrat yeni ulduzlar haqqında da ətraflı məlumat əldə etmək mümkün olmuşdur. Bu məlumatlar əsasında Günəş sisteminin təkamülü və qalaktikaların genişlənməsinə imkan yaradan qaranlıq enerji daha yaxşı başa düşülmüşdür. Kvazar Ekvator Tədqiqat komandasından olan Mayk Braun və Çad Truyillo ilə birlikdə 90377 Sedna, Erida, Makemake kimi Neptunxarici cisimlərin kəşfi prosesində iştirak etmişdir.
Qılıccı (Miyanə)
Əhalisi
Kənddə 2006-cı il siyahıya alınmaya görə 101 nəfər yaşayır (19 ailə).
Anderson (Texas)
Anderson County — ABŞ-nin Texas əyalətindədir. 2010-cu ildə ABŞ-də əhalinin siyahıya alınmasına əsasən, əhali 58,458 nəfərdir. Ən böyük şəhəri Palestindir. Anderson rayonu 1846-cı ildə yaranmış və 1845-ci ildə vəfat etmiş Texas Ştatının Baş vitse-prezidenti olmuş Kenneth L. Andersonun şərəfinə adlandırılmışdır.
Qurbanqulu Berdiməhəmmədov
Həyatı
Türkmənistanın birinci prezidenti Saparmurat Niyazovun vəfatından sonra Dəfnetmə komissiyasına başçılıq etmiş və Dövlət Şurasının qərarı ilə prezidentin səlahiyyətlərini icra etmişdir.
Tamerlan Səfərov
Həyatı
Tamerlan Səfərov 2001-ci il yanvarın 6-da Quba şəhərində anadan olub. Subay idi.
Ledi Qaqanın ət geyimi
Geyim heyvan hüquqları müdafiəçiləri tərəfindən tənqid olundu. Mətbuat geyim ideyasının özünəməxsusluğunu müasir incəsənət və məşhur mədəniyyətdən bəhs edən nümunələrlə müqayisə etməklə mübahisə yaratdı.
Cod su
Effektlər
2 C17H35COO− (aq) + Ca2+ (aq) → (C17H35COO)2Ca (s) Beləliklə, cod su nümunəsinin sabun istehlak etmə qabiliyyəti və ya sabunun köpüklənməsinin qarşısını alan suyun xarakterik xüsusiyyəti kimi sabunun çökmə qabiliyyəti kimi müəyyən edilə bilər. Sintetik yuyucu vasitələr belə köpük əmələ gətirmir.
Müslüm Maqomayevin Mədəni-Musiqi İrsi Fondu
Müslüm Maqomayevin Mədəni-Musiqi İrsi Fondu — "Krokus" Qapalı Səhmdar Cəmiyyətinin prezidenti Araz Ağalarovun təsis etdiyi fond.
Musiqi nəzəriyyəsi
Tarix
Musiqi nəzəriyyəsinin Pifaqordan başlayaraq qədim və uzun bir tarixi var. Şərq musiqisində nəzəriyyə tarixi Kindi ilə başlayır.
Rusiya imperiyasının himni
Allah, Çarı qoru!
Царствуй на славу нам,
Mount & Blade: With Fire & Sword
Rus Çarlığı
Od və Qılınc əsrindən yenidən doğulmuşdu. Rusiya özünü çarların nəzarəti altında çox güclü görür. Rus çarının oyunda hakimiyyəti Romanovlar sülaləsindən olan çar Aleksey Mixailoviçin nəzarəti altındadır. Moskva çarizmi Reç Pospolitadan itirdikləri torpaqları geri qaytarmaq üçün yüksək keyfiyyətli və yaxşı təchiz edilmiş ordusuna güvənir.
Saruq
Milli tərkibi
Əhalisi Azərbaycan türklərindən ibarətdir və Azərbaycan türkcəsində danışırlar.
Qırmızı Ürəklər Fondu
Qırmızı Ürəklər Fondu — İctimai və sosial əhəmiyyətli, cəmiyyət üçün həssas və vacib olan məsələlərlə əlaqədar sosial təşəbbüslər, maarifləndirmə, təlim-tədris, sosial yönümlü aksiyalar, layihələr həyata keçirən fonddur. 12 dekabr 2020-ci ildə Kapital Bank ASC tərəfindən təsis edilmişdir.
Layihələr
Layihənin Azərbaycanın bütün regionlarını əhatə etməsi planlaşdırılır. Layihənin əsas məqsədi, regionlarda həmin regionun şəhidlərinin sayına uyğun ağac əkməklə qəhrəman oğullarımızın əziz xatirəsini əbədiləşdirməkdir. Həmçinin vətəndaşlarımız arasında ekoloji tərbiyəni gücləndirmək, Azərbaycannın ekoloji mühitinə töhfə vermək layihənin əsas istiqamətlərindəndir.
Fondun heyvanların qorunması və qayğısı istiqamətində keçirdiyi fəaliyyətlər çərçivəsində sahibsiz heyvanlar üçün müxtəlif aksiya və layihələr təşkil olunur. “Pəncəli Ürəklər" layihəsi veb saytdan toplanan ianələr sayəsində sahibsiz heyvanlar ziyarət olunur. Bu xeyriyyə təşəbbüsünə qatqısı olan heyvansevərlər sayəsində toplanan vəsait heyvanların müalicə və qida ehtiyacları üçün xərcləniR. Layihəyə ianə edən şəxslər kimsəsiz heyvanlarımıza şəfqətli münasibətə bir ümid, onların da bu şəhərin bir sakininə çevrilməsinə bir dəstəkdir.
Müslüm Maqomayevin abidəsi (Moskva)
Müslüm Maqomayevin abidəsi — Rusiyanın paytaxtı Moskva şəhərində Müslüm Maqomayev parkında görkəmli Azərbaycan müğənnisi və bəstəkarı Müslüm Maqomayevin xatirəsinə ucaldılmış abidə
Açılışı
"Krokus" Qapalı Səhmdar Cəmiyyətinin prezidenti Araz Ağalarovun təsis etdiyi Müslüm Maqomayevin Mədəni-Musiqi İrsi Fondunun dəstəyilə hazırlanmış abidənin təntənəli açılış mərasimi 15 sentyabr 2011-ci ildə olmuşdur. Açılış mərasimində Rusiyanın və Azərbaycanın rəsmi şəxsləri, ziyalılar, ictimaiyyət nümayəndələri iştirak etmişdir.
Siyahkəmər (Miyanə)
Əhalisi
Kənddə 2006-cı il siyahıya alınmaya görə 150 nəfər yaşayır (29 ailə).
Ərak şəhristanı
Ərak şəhristanı — İranın Mərkəzi ostanının şəhristanlarından biridir. Şəhristanın inzibati mərkəzi Ərak şəhəridir. 2006-cı il əhalinin siyahıya alınmasına əsasən, şəhristanın əhalisi 535,449 nəfər və 148,646 ailədən ibarət idi.
Əfətli
Toponomik izahı
Yerli tələffüz forması Əfətli. Qazaxlarda Abatvə, qırğızlarda Avat tayfası. Ağdam rayonunda Abadkənd (Afatkənd) adı ilə mənşəçə Gürcüstanda Abat -xevi (Axalsix rayonunda) XIX əsrdə Şimali Qafqazda üc Avat adlı dağ və xarabalıq vardı.
Şamo Abbasov
Həyatı
1989-cu ildə Azərbaycan Rəssamlar İttifaqının 1-ci dərəcəli diplomu, 1996-cı ildə Azərbaycan Mədəniyyət Nazirliyinin ikinci hədiyyəsi ilə təltif olunub.
Sərgiləri
Tədbirdə Vyanada akkreditə olmuş diplomatik korpusun nümayəndələri, avstriyalı incəsənət həvəskarları və soydaşlarımız iştirak etmişlər.
Azərbaycan Mədəniyyət Mərkəzinin rəhbəri Leyla Qasımova Şamo Abbasovun yaradıcılığı haqqında məlumat vermişdir. Bildirilmişdir ki, onun əsərləri Azərbaycanın, Rusiyanın, ABŞ-nin, Çexiyanın, Avstraliyanın muzeylərində və şəxsi kolleksiyalarda saxlanılır. Şamo Abbasovun tablolarında tamaşaçıya illüziya və fantaziyalarla dolu, sirli, xülya və xatirələrlə bol bir dünya təqdim olunur. Şamonun əsərlərində milli koloritə və özünəməxsusluğa malik obrazlar sadə, xeyirxah və gülərüz insanları əks etdirməklə yanaşı, tamaşaçını abstrakt və sirli bir dünyaya səyahətə aparır.
Manyerizm
Rəqabət ruhu
Sənətkarlar arasında rəqabət ruhunun yaranmasına səbəb onları himayə edən və əsər sifariş edən patronların hər dəfə digər sifarişçi üçün yaradılmış əsərdən daha təkmil əsər yaratmağı tələb etmələri idi. Bu tələblər sənətkarları yeni yanaşmalar və parlaq səhnələr axtarmağa, geyim və kompoxisiyları daha yaxşı işləməyə, uzun nisbətlər yaratmağa, stilləşdirilmiş pozalar və aydın prespektivlərdən imtinaya gətirib çıxarırdı. Pyero Soderini Leonardo da Vinçi və Mikelanceloya Florensiyadakı Beşyüzlər zalının divarlarının rəsmlərlə bəzədilməsini sifari etmişdi. Bu iki sənətkar yanvayan işləməyə və rəqabət aparmağa məcbur edilərək işlərini mümkün qədər təkmilləşdirmişdilər.
Erkən Manyerizm
Tədqiqatçılar qeyd edirdilər ki, Manyerizm, sosial, elmi və dini hərəkatlar olan Kopernik modeli, Romanın yağmalanması və Katolik kilsəsi üçün təhlükəyə çevrilmiş Protestant Reformasiyası kimi XVI əsrin əvvəllərində meydana gəlmişdir. Buna görə də, o zaman stilin uzun və əyri formaları Yüksək İntibah incəsənətinin ideal keyfiyyətlərinə reaksiya kimi təfsir edilirdi. 1520-ci illərdən sonra bu radiakl təfsir elmi ədəbiyyatdan uzaqlaşsa da, erkən manyeristlərin yaradıcılığı Yüksək intibahın uğurları ilə tərs mütənasib təşkil edir; Rafaelin "Afina məktəbi"ndə yaratdığı əlçatanlıq və tarazlıq artıq gənc rəssamları maraqlandırmırdı. 220px|thumb|right|[[Anolo Bronzino — Venera, Kupid, Folli və Zaman, 1540–1545, London milli qalereyası.]]
Memarlıqda
Manyerizm memarlığı vizual aldatmalar və gözlənilməz elementləri ilə intibah normalarına qarşı çıxması ilə xarakterizə edilir. İtaliyaya səfər edən flamand sənətkarlar burada manyerizm stilini öyrəndikdən sonra onu Alpın şimallarına, daha sonra isə bütün Avropaya yaymışlar. Həmin dövrdə memarlar möhkəm və geniş əlaqələri vurğulamaq üçün memarlıq formaları ilə təcrübə edirdilər. İntibahın ideal harmoniyası daha azad və yaradıcı ritmlərə yol açırdı. Manyerizmlə əlaqələndirilən və bu stildə memarlığın pioneri hesab edilən ən tanınmış memar Mikelancelodur (1475–1564); onun Laurentian kitabxanasındakı işlərində bu təsir hiss edilməkdədir. Nəhəng orderlər və fasadın aşağısından zirvəsinə kimi uzanan böyük pilyastrın kəşfi ona aid edilir. O, bu memarlıq elementlərini Kapitolinin dizaynında istifadə etmişdir.
Lüksemburq bağı
Tarixi
XIX əsrin sonlarında bağda bir teatr, musiqi guşəsi, istixanalar, arıçılıq, heykəltaraşlıq və müasir sənətə sahib bir konservatoriya, gül bağı və yetmişə yaxın heykəl var idi.
Keks
Kekslar müxtəlif formalarda bişirilir: Dördbucaq, yumru, halqavari, uzunsov və s.
Yves Saint Laurent (marka)
Tarixi
Yves Saint Laurent, [[Beverli-Hillz, (Kaliforniya) |thumb]] thumb|Yves Saint Laurent kişi geyimləri [[Florensiyada]] Yves Saint Laurent 1961-ci ilin iyulunda dizayner İv Sen Loran və onun ortağı Pierr Berje tərəfindən təsis edilmişdir. Noyabr ayında Sen Loran və Berje şirkətin 80%-i müqabilində Atlantalı iş adamı Mac Robinsonun 700.000 dollar sərmayə yatırmasına razılaşdılar. YSL-in ilk kolleksiyası 1962-ci ilin yanvarında nümayiş etdirildi. Ev üçün loqoları 1963-cü ildə A.M. Kassandr hazırlanmışdır.
NGC 4621
NGC 4621, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. E5 tipli. tərəfindən ildə naməlum ölçülü  vasitəsilə kəşf edilmişdir.
İsalar
İqtisadiyyatı
Qarabağ müharibəsi nəticəsində kəndin təsərrüfatına ciddi ziyan dəymişdir. 2011-ci ilin oktyabrın 1-də isə kəndə ilk dəfə təbii qaz verilməsinə başlanılıb.
Facebook kəsintisi (2021)
Səbəbləri
Cloudflare, saat 15:39 -da (UTC) Facebook-un bütün məsul ad servlerlərinin tutunduğu IP prefiksləri də daxil olmaqla xeyli BGP yeniləmələri etdiyini və həmin əsnada bunun Facebook-un DNS serverlərini İnternetdən əlçatmaz vəziyyətə salmağına səbəb olduğunu açıqladı. 15:50-də yeniləmələrin artması ilə birlikdə DNS analizatoru ilə əlaqə itdi, 21:00-dan az sonra isə Facebook BGP yeniləmələrinə davam etdiyini açıqladı və Facebook-un domeni ilə 21:05-da yenidən əlaqə yaratmaq mümkün oldu.
Təbriz Əliyev
Hərbi xidməti
Azərbaycan Ordusunun əsgəri olan Təbriz Əliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Ağdərə istiqamətində gedən döyüşlərdə savaşıb. Təbriz Əliyev oktyabrın 19-da Ağdərə istiqamətində şəhid olub. Qax şəhərində dəfn olunub.
STEPI
3 idarəetmə məqsədi və 8 idarəetmə strategiyası
1. Məqsəd – milli innovasiyaya rəhbərlik edən elm və texnologiya siyasətinin tədqiqi 1.1 Transformativ mühitə hazırlaşmaq və ona cavab vermək üçün tədqiqat və inkişaf siyasətləri və system innovasiyası üzrə tədqiqatlar 1.2 İkiqat yeni normalar dövründə istedad, elm vətexnologiya, korporativ və regional inkişaf strategiyalarının tədqiqi 1.3 Qlobal sosial elm və texnologiya innovasiyası və milli elm və texnologiya diplomatiyası strategiyası üzrə tədqiqatlar 2. Məqsəd- Siyasətin icrasını və effektivliyini artıran axtarış sistemi 2.1-Çox şaxəli və çox şaxəli siyasət tələb kanalları və üçölçülü dəqiq planlaşdırma 2.2Əməkdaşlıq və yaxınlaşma tədqiqatı vasitəsilə tədqiqat məzmununda mükəmməlliyin təmin edilməsi və tədqiqat bütövlüyünün gücləndirilməsi 2.3 Daxili və xarici şəbəkələr və platformalar vasitəsilə mübadilə və əməkdaşlıq üçün əsasların təkmilləşdirilməsi 3. Məqsəd -Ətraf mühitdəki dəyişikliklərə ahəngdar şəkildə cavab verən idarəetmə innovasiyası 3.1 İctimai təcrübə üçün tədqiqat nəticələrinin yayılması və fərdiləşdirilmiş PR sisteminincyaradılması 3.2 Ətraf mühitin mühafizəsi, social töhfə və şəffaf idarəetmə sisteminə əsaslanan davamlı idarəetmənin gücləndirilməsi
İnternetdə mövcud bomba hazırlama təlimatları
Nümunələr
19-cu əsrin sonlarında İohan Most Avstriya hərbi sənədlərini "İnqilabi Hərb Elmi" başlığı altında partlayıcı maddələrin istifadəsini nümayiş etdirən kitabçaya çevirdi və heç bir əks-səda vermədən anarxist pikniklərdə payladı.
Qazaxıstanda LGBT hüquqları
İctimai rəy
2015-ci ilin may ayında LGBT sosial şəbəkəsi olan PlanetRomeo, ilk Gay Xoşbəxtlik İndeksini (GHI) dərc etdi. 120-dən çox ölkədən olan gey kişilərdən, cəmiyyətin homoseksualizm haqqında düşüncələrini necə hiss etdikləri, başqaları ilə onlara qarşı münasibətləri və həyatlarından nə dərəcədə razı olduqları soruşuldu. Qazaxıstan GHI-nin 29 və Burkina Fasodan aşağıda 118-ci yerdəydi.
Nərgiz Cəlilova
Həyatı
Nərgiz Cəlilova 1960-cı il iyun ayının 10-da Bakı şəhərində doğulub. 1981-ci ildə Azərbaycan Dövlət Neft Akademiyasını bitirib. 1983-cü ildə Azərbaycan Dövlət Televiziyasında çalışmağa başlayıb. 15 ilə qədər AZTV-də çalışıb. Sonra isə ABA, Space və Lider kanallarında işləyib.
Darsi düsturu
Məsamələrdən mayeni süzməklə süzülmənin xətti qanunu ilk dəfə Darsi tərəfindən (1856-cı ildə) müəyyən edilmiş və aşağıdakı empirik (təcrübi) düstur verilmişdir:
Honor
Honor həmçinin PUBG və Fortnite kimi şirkətlərlə müqavilələr bağlayaraq bu oyunların oyunçularını cəlb edən məhsullar istehsal edir.
Mən mahnı qoşuram (film, 1979)
Film haqqında
Kinolent Mərkəzi televiziyanın (Moskva) sifarişi ilə çəkilmişdir.
Ləzgi Saleh
Həyatı
Saleh XVII əsrdə Yuxar-Yaraq kəndində anadan olub. O, ilk təhsilini kənd mədrəsəsində alıb. Saleh daha sonra burada işləməyə başlayıb.
Yaradıcılığı
Salehin məhəbbət lirikasının bir xüsusiyyəti ondan ibarətdir ki, onun şeirlərində aşiqin təsviri, mədhiyyəsi əsas yer tutur. Onlarda lirik qəhrəmanın hissləri gizlidir. Məşuqun vəsf və mədhində əsas təsvir vasitələri şairin ənənəvi şərq poeziyasından, farsçılıqdan və ərəbizmdən götürdüyü müqayisələrdir.
Libası əhmərdir, zərdir-zibadır. Qaməti ərərdir, yaşınnır bir dür, Camalı ənvardır, sima qəmərdir. Dilimdə əzbərdir hüsnü kitabı.
Əsil siyasətdə abi bilməyən, Məsəllərdə neçə Nəbi bilməyən, Özünü, sözünü, dəbi bilməyən, Haqqı, qanacağı, həfsi nə bilsin?!
Bu sində haqq gülə vüsal etməyən, Canım, haqq yoluna cəfa qatmayan, Kəbəyə, Bağdada, Saleh getməyən Şamı, Ərzurumu, Qarsı nə bilsin?!
Likud
1973-cü ildə Menachem Begin tərəfindən bir neçə sağçı və liberal partiyaların birləşməsi ilə yaradılıb. 1977-ci ildəki seçkilərdə Likudun qələbəsi, ilk dəfə olaraq solların gücünü itirməsi baxımından ölkənin siyasi tarixində mühüm bir dönüş nöqtəsi olmuşdur. Lakin 1980-ci illərin böyük bir dövründə hakimiyyətdə olduqdan sonra partiya 1992-ci il Knesset seçkilərində uduzdu. Bununla birlikdə, Likudun namizədi Benyamin Netanyahu 1996-cı ildə baş nazir seçkisində qalib gəldi və ona 2009 seçkilərindən sonra hökuməti formalaşdırmaq səlahiyyəti verildi. 2003-cü ildəki qələbədən sonra, Likudun lideri Ariel Şaron, 2005-ci ildə böyük parçalanmaya səbəb olan yeni Kadima partiyasını yaratması ciddi ixtilaflara səbəb oldu. Bu, 2006-cı il seçkilərində Likudun dördüncü yerə enməsinə səbəb olsa da, partiya 2009-cu il seçkilərində keçmiş itkisini kompensasiya edərək, mövqelərini baş nazir Benyamin Netanyahu vasitəsilə bərpa edərək İsrail hökumətini təşkil etmişdir.
Polşa film məktəbi
Polşa film məktəbi  — 1955-1963-cü illərdə Polşa rejissor və ssenaristlərinin qeyri-rəsmi sosial və bədii birliyi.
Fürsət xərci
Görülməyən xərclər
Fürsət maliyyətlərindən bir nümunə “xarici” (ABŞ üçün) alıcıların qiymətləndirilməsi və daşınmaz əmlaka və ya digər investisiya vasitələrinə yatırımlarıdır. 2015-ci ilin iyun və ya iyul aylarında Çin fond bazarında yaşanan tənəzzül zamanı Hong Kong və Tayvandan daha çox Çinli investor ABŞ-yə investisiya dollarlarına alternativ kimi baxdı; pulunuzu Çin fond bazarında və ya Çin əmlak bazarında saxlamağın fürsət dəyəri ABŞ əmlak bazarında əldə edilən gəlirdir.
İbrahim Zeynalov (tarixçi)
Həyatı
1986-ci ildən Bakı Dövlət Universiteti Sov.İKP tarixi (siyasi tarix) kafedrasında müəllim, baş müəllim, dosent vəzifələrində çalışmışdır.
118 adda elmi məqalənin, 4 monoqrafiyanın, 12 kitabın müəllifidir.
Yarımçıq qalmış mahnı (film, 1979)
Məzmun
Kinolent özfəaliyyət vokal-instrumental ansamblı, onun Krım və Qara dəniz sahillərinə uğurlu qastrol səfərləri haqqında danışır. Ansamblın solisti Mikayıl Məmmədbəyli (Fərhad Yusifov) Moskvada Böyük Teatrda təcrübə keçmək üçün dəvətnamə alır, lakin yaradıcılıq əməkdaşlığına sadiq qalaraq bu dəvətdən istifadə etmir.
İzzət Əfəndiyev
Kitabları və elmi məqalələri
3."Rus tələffüz vərdişlərinin öyrədilməsində maqnitofondan istifadə rolu."Azər. məktəblərində rus dili və ədəbiyyatı.". Jurnal. 1979 No.5
7."Azərbaycan şagirdlərinin rus dilindəki nitqində daha çox yayılmış orfoepik səhvlər. Kitab "Azərbaycan ali məktəblər arası konfransı". Bakı. 1982.
8."Qeyri rus şagirdlərinə rus dilinin öyrədilməsində psixoloji və faktorların nəzərə alınmasının əsasları."Rus dilinin tədrisi problemlərinə həsr olunmuş respublika elmi metodik konfransı". Bakı.1983.
9."Azərbaycan şagirdlərindən rus ədəbi tələffüzünün öyrədilməsində audiotoria çalışmaların rolu. "Azərbaycan SSR-də rus dilinin öyrədilməsinin bəzi teoritik və praktik məsələləri adlı respublika elmi konfransının tezis və məqalələr kitabı."
15."Dərs zamanı şagirdlərlə tərcüməyə aid tapşırıqların yerinə yetirilməsi onların rus dili biliklərinin artılmasında əsas vasitədir. "Azərbaycan məktəblərində rus dili və ədəbiyyatı". 1989. No4.
27."Azərbaycan məktəblərində isimlərin tək və ya cəm halda kateqoriyasının öyrənilməsi." Kitab: "Bakı Slavyan universitetinin əməkdaşlarının elmi işləri". Bakı. 2003.
Şərqi Qazaxıstan Texniki Universiteti
Daulet Serikbayev adına Şərqi Qazaxıstan Texniki Universiteti (ŞQTU)  — Şərqi Qazaxıstan vilayətinin ali texniki təhsil müəssisəsi.
Tarixi
Sənaye və mülki inşaat, beton və dəmir-beton məmulatları və konstruksiyalarının istehsalı, yol tikinti maşınları və avadanlıqları, magistral yollar və yol nəqliyyatının istismarı ixtisaslarına 100 nəfər əyani tələbə, 75 nəfər qiyabi tələbə olmaqla 175 nəfər qəbul edilmişdir. İnstitutun strukturuna 8 kafedra daxil idi: Marksizm-Leninizm, Kimya, Ali Riyaziyyat, Fizika, Təsviri Həndəsə və Qrafika, Nəzəri Mexanika, Struktur Mexanika, Geodeziya, bunlar arasında 3 elmlər namizədi və 10 laboratoriya köməkçisi olmaqla 13 müəllim çalışırdı. 1959-cu ildə inşaat və avtomekanika fakültələrinin təşkili ilə əlaqədar olaraq yeni açılan metal texnologiyası və xüsusi hazırlıq kafedraları, həmçinin inşaat mexanikası, nəzəri mexanika, ali riyaziyyat, marksizm-leninizm kafedraları avtomatika fakültəsinə, istirahət tikinti fakültəsinin bir hissəsi oldu.
Birinci Zobucuq
Mədəniyyəti
Qəsəbədə kitabxana fəaliyyət göstərir. Dilağarda Poçt Şöbəsi Birinci Zobucuq qəsəbəsində yerləşir. Poçt indeksi: AZ1918.
Təhsil
Birinci Zobucuq qəsəbəsində 288 şagird yerlik məktəb binası tikilib istifadəyə verilmişdir. Qəsəbədə "26 № li tam orta məktəb" fəaliyyət göstərir.
Butanın inzibati bölgüsü
Dunqxaq
Dunqxaq  — Butanın inzibati-ərazi vahididir. Dunqxaqlar dzonqxaqlara daxildi, qevoqlar ilə birlikdə  bir neçə qevoq birləşir. Dunqxaqlar dzonqxaq ərazisini tam bürümür (istisna — dzonqxaq Sarpanq). Altı əhali sayına görə dunqxaq və dzonqxaq Jemqanq birdən üçə qədər dunqxaq mövcuddur. Butan dunqxaq əhalinin ümumi sayı 15 ədəddir. .
Sarsen Amanjolov adına Şərqi Qazaxıstan Universiteti
Fakültələr
Hal hazırda Sarsen Amanjolov adına Şərqi Qazaxıstan Universiteti aşağıdakı struktur formasiyalarını əhatə edir :
T.Muradov adına Dağıstan Dövlət Filarmoniyası
Tarixi
Dağıstan Dövlət Filarmoniyasını yaradıcı kollektivinin tərkibinə ilkin dövrlər milli mahnı və rəqs ansamblı, rus və milli konsert və estrada qrupları və sirk qrupu daxil idi.
Böyük simfonik orkestr üçün konsert (Soltan Hacıbəyov)
Birinci bölmə
Konsert əsərinin birinci bölməsinin musiqisi ciddi, fəal hərəkətli olub, orkestr musiqilərinin zənginliyi ilə açılır. Bu bölmənin musiqiləri yüngül səslənmə ilə dinləyicidə bayram hissləri, şən əhval ruhiyyə yaradır. Birinci bölmədə musiqinin inkişafı, kütləvi bayram şənliklərinin parlaq mənzərəsi müəyyən dərəcədə kinosüjetin dinamikası ilə müqayisə oluna bilər. Filmdə kadrlar surətlə dəyişdiyi kimi, burada da müxtəlif musiqi epizodları bir-birini əvəz edir.
Dördüncü bölmə
Final mövzusunun nümayişi birinci bölmədə olan mövzunun ritmi ilə kəsilir. Getdikcə finalın mövzusu bərpa olunur və daha artıq hökmlə səslənir. Durmadan artan burulğanlı hərəkətdə son dəfə birinci bölmənin rəqs mövzusu özünü göstərir və orkestrin digər qrupları ilə dəstəklənən mis nəfəsli alətlərin xoru finalda mövzunu təntəli şəkildə ifa edir. Daha sonra orkestrdə artıq tədricən qruplar azalmağa başlayır. Registrlər aydınlaşır, uzaqda fleytanın təksəsli fiqurasiyası da susur. Qısa akkordla konsert əsəri tamamlanır.
Birinci bölmənin musiqiləri
Saxlanılmış ton paralel kvintaların hərəkəti aşıq musiqisi ilə oxşardır.
İkinci və Üçüncü bölmələrin musiqiləri
Bu mövzuda aparıcı rol incə nüanslara və ritmik faktora aiddir. Qısalığı və əhəmiyyəti baxımından mövzu silsilənin digər aforistik mövzularını, məsələn, Konsertin girişindəki tersiya motivini xatırladır. Üçüncü bölmənin kantilen mövzusunda deklamasiya monoloq ifadə tərzini şərtləndirən nitq xarakteri xüsusi qeyd olunmalıdır. Biri digərindən yaranan frazalar burada böyük rol oynayır. Nəticədə, əsərin qəhrəmanlarının hislər dialektini açan daxili dialoq yaranır. Orta hissədə skripkaların ifasında kantilen mövzusu emosional cəhətdən çox zəngindir.
Dördüncü bölmənin musiqisi
Konsertin musiqi inkişaf prosesində bütün hissələrdə təkrarlanan və əsərin musiqi əsasının üzvi bütövlüyünə, tamlığına müsbət mənada təsir göstərən bir sıra tematik elementlər diqqəti cəlb edir. Konsertin girişindəki başlanğıc akkordlar hesabına yaranan tersiya gedişini də bu elementlərə aid etmək olar. Tersiya gedişi bütün əsərin tematizminin mərkəzləşdirilmiş intonasiya tezisi olmaqla, bilavasitə birinci və üçüncü hissələrin inkişafında, dəyişilmiş şəkildə isə qalan hissələrin inkişafında iştirak gedir.
Ritmik ostinato
Konsertin musiqisinin inkişafında geniş yayılmış elementlərdən biri də ritmik ostinatodur. Məhz onun sayəsində böyük dinamiklik, gərginliyin artırılması effektləri hiss olunur. Konsertin mövzularının əksəriyyəti ostinat müşayiətə malikdir. Ona görə melodiyalar xüsusilə böyük ritmik inkişaf yolu keçir. Bəzən ostinato uzun sürməsi ilə seçilir, çox vaxt isə qısa zaman ərzində özünü göstərir. Bəzən ritmik xarakter və mühüm konstruktiv funksiyalar kəsb edən fəal ostinat fiqurların birləşməsi Konsertin inkişaf dinamikasını artırır.
Osmanlı imperiyasında mətbuat
Avropa təsirləri
26 noyabr 1800-cü ildə Misirdə nəşr olunan ilk ərəb qəzeti olan Əl-Tənbih (The Alert) general Jak-Fransua Menou tərəfindən təsis edilib. Generalın təyin etdiyi İsmayıl əl-Xəşəb qəzetin redaktoru oldu. 1801-ci ildə İsgəndəriyyə Britaniya imperiyası tərəfindən mühasirəyə alındıqdan sonra qəzetin yaradıcısı general Jak-Fransua Menou ingilis qüvvələrinə təslim oldu.
1864-1865-ci ilin yanvarında Senzura İdarəsinin yaradılması ilə Mətbuat Qaydaları və Mətbuat qanunları qəbul edildi. Bu qanunlarla bir çox ziyalılar, jurnalistlər sərbəst fəaliyyət göstərə bilməyəcəklərini düşündükləri üçün xarici ölkələrdə, xüsusən də Parisdə qəzetlər dərc etdirdilər.
Yəhudi-İspan (Ladino)
thumb|right|[[Salonikidən Ladino qəzeti olan La Epoxa-nın 1902-ci il buraxılışı.]] Yehezkel Qabay (1825-1896) 1860-cı ildə Yisraelit jurnalını təsis etdi.
Qərb dilləri
Təkvim-i Vekayinin fransızca variantları da var idi. Bundan əlavə, fransız jurnalistikasının digər mərkəzi İsgəndəriyə şəhəri idi.
“The Courier of Egypt” qəzeti 28 avqust 1798-ci ildə Mare Aruel və Cozef Furye tərəfindən Fransanın Misirdə Böyük Fransa inqilabının ideallarını yaymaq üçün Fransaya səfər zamanı fransız dilində yayımlamaq üçün təsis edilib. Qəzetin 117 nömrəsi nəşr edilmişdir. Qəzet 1801-ci ilin avqustunda bağlanır.
150px|thumb|right|[[Misirdə Fransız hakimiyyəti dövründə bir çox əsərin nəşrinə cavabdeh olan Misir Elm və İncəsənət Komissiyası (Commission des sciences et arts d'Egypte) ]] 1798-ci il sentyabrın 15-də İkinci Fransa imperiyasının hakimiyyəti altında olan Misirdə La Decade Eygpt, J.J. Marsel tərəfindən təsis edilmişdir. Qəzet fransız dilində yayımlanırdı və burada elmi məqalələr dərc edilirdi. Qəzet öz nəşrlərini Misirdə fransız alim və sənət adamları tərəfindən yaradılmış Commission des Sciences et des Arts (Elm və İncəsənət Komissiyası) nəzdində həyata keçirirdi.
A.P.Salatov adına Qumuq Musiqili Dram Teatrı
Tarixi
Kumık Musiqili Dram Teatrına müxtəlif vaxtlarda İ.Kaziyev, Z.Xiyasov, B.Mantaev, B.Osaev baş rejissor kimi çalışıblar (1987-94-cü illərdə).
Qasımağalı
Tarixi
SSRİ-nin dağılması ilə yaranan tarixi şərait nəticəsində Azərbaycanın müstəqilliyi bərpa olunandan sonra kənd əsasında 1993-cü ildə İsalı inzibati ərazi dairəsinin tərkibində Qasımağalı kəndi yaradılmışdır.
İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.
Aydın Qaradağlı
Həyatı
1980-ci ilin 28 yanvar tarixində dünyasını dəyişmişdir. thumb|left|250 px|Aydın Qaradağlının "[[Yeddi oğul istərəm… (film, 1970)|Yeddi oğul istərəm" filmi üçün Gəray bəy roluna sınaq şəkli]]
Polis Akademiyası 5 (film, 1988)
Məzmun
Seriyanın bu hissəsində qəhrəmanlar Mayamiyə bir mükafat mərasiminə dəvət olunurlar. Həm mükafat, həm də tətil üçün məşhur tətil cənnəti və turizm şəhəri olan Mayamiyə gəlirlər. Ancaq Mayamiyə gələndə hava limanında Lassard səhvən 3 milyon dollar dəyərində almaz olan çantanı alan kimi, ləl-cəvahirat oğruları arasında çaxnaşma başlayır. Çünki komandir Lassardın çantası bir ləl-cəvahirat oğrusunun çantası ilə bir-birinə qarışır. Bunun üçün Lassardı qaçırıb çantaya qovuşmaq istəyirlər və bu istədikləri kimi baş tutur. Lassard isə özünü qaçıranlar polis olduqlarını, manevr etdiklərini zənn edir və bu çox xoşuna gəlir. Buna görə oğruların işini asanlaşdıracaq məsləhətlər verir, onlara köməkçi olur və onu qurtarmaq istəyən qəhrəmanların işi də çətinləşir...
Anlamaq istəyirəm (film, 1980)
Anlamaq istəyirəm filmi rejissor Oqtay Mirqasımov tərəfindən 1980-ci ildə ekranlaşdırılmışdır. Film Mərkəzi Televiziyanın (Moskva) sifarişi ilə "Azərbaycanfilm" kinostudiyasında istehsal edilmişdir. Film məhv olmuş arzular, xoşbəxtlik uğrunda mübarizə aparılmasının acı nəticəsi, iki sevən gəncin uğursuz məhəbbəti haqqında niskilli hekayədir. Aktrisa Həmidə Ömərovaya Çinarə roluna görə Lenin komsomolu mükafatı verilmişdir. Filmdə əsas rolları Revaz Çxikvişvili, Həmidə Ömərova, Mikayıl Kərimov, Mayya İsgəndərova, Həsən Məmmədov və Həsənağa Turabov ifa edirlər. Film AZTV- də dublyaj olunmuşdur.